CELEX: 32016D0917
Language: da
Date: 2016-06-09 00:00:00
Title: Rådets afgørelse (FUSP) 2016/917 af 9. juni 2016 om ophævelse af afgørelse 2010/656/FUSP om forlængelse af de restriktive foranstaltninger over for Côte d'Ivoire

10.6.2016   
            
            
               DA
            
            
               Den Europæiske Unions Tidende
            
            
               L 153/38
            
         RÅDETS AFGØRELSE (FUSP) 2016/917
   af 9. juni 2016
   om ophævelse af afgørelse 2010/656/FUSP om forlængelse af de restriktive foranstaltninger over for Côte d'Ivoire
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 15. oktober 2010 vedtog De Forenede Nationers Sikkerhedsråd De Forenede Nationers Sikkerhedsråds resolution (»UNSCR«) 1946 (2010), der forlængede de foranstaltninger, der var blevet indført over for Côte d'Ivoire.
            
         
               (2)
            
            
               Den 29. oktober 2010 vedtog Rådet afgørelse 2010/656/FUSP (1) om forlængelse af de restriktive foranstaltninger over for Côte d'Ivoire.
            
         
               (3)
            
            
               Den 28. april 2016 vedtog De Forenede Nationers Sikkerhedsråd UNSCR 2283 (2016), der med øjeblikkelig virkning ophæver alle FN's sanktioner mod Côte d'Ivoire.
            
         
               (4)
            
            
               I lyset af UNSCR 2283 (2016) samt den seneste udvikling i Côte d'Ivoire har Rådet besluttet ligeledes at ophæve samtlige Unionens egne yderligere restriktive foranstaltninger over for landet.
            
         
               (5)
            
            
               Afgørelse 2010/656/FUSP bør derfor ophæves —
            
         VEDTAGET DENNE AFGØRELSE:
   Artikel 1
   Afgørelse 2010/656/FUSP ophæves.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Luxembourg, den 9. juni 2016.
      
         
            På Rådets vegne
         
         G.A. VAN DER STEUR
         
            Formand
         
      
   
   
      (1)  Rådets afgørelse 2010/656/FUSP af 29. oktober 2010 om forlængelse af de restriktive foranstaltninger over for Côte d'Ivoire (EUT L 285 af 30.10.2010, s. 28).